DA Den Europæiske Unions Tidende C 256/2

Offentliggørelse af en ændringsanmodning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og levnedsmidler

(2006/C 256/02)

Denne offentliggørelse giver ret til at gøre indsigelse mod ændringsanmodningen i henhold til artikel 7 i Rådets forordning (EF) nr. 510/2006. Indsigelser skal være Kommissionen i hænde inden seks måneder efter datoen for denne offentliggørelse.

RÅDETS FORORDNING (EF) Nr. 510/2006

Ændringsanmodning i henhold til artikel 9 og artikel 17, stk. 2

»ESROM«

EF-nr.: DK/PGI/117/0329

BOB ( ) BGB ( X )

Ændring(er), der anmodes om

Overskrift(er) i specifikationen:

Navn X Beskrivelse Geografisk område X Bevis for oprindelse Fremstillingsmetode X Tilknytning X Mærkning X Krav i nationale bestemmelser

Ændring(er):

Beskrivelse

Der er tidligere blevet produceret Esrom 20+ og Esrom 30+, men kun i små mængder og næsten kun som bestillingsvarer. Da produktionen af 20+ og 30+ var så begrænset, blev disse glemt i den oprindelige ansøgning. Det europæiske marked, som specielt er Danmark, Tyskland og Østrig, ændrer sig voldsomt i disse år, og »markedsvægten« skydes mod lavfedtholdige oste. Derfor er der behov for også at få 20+ og 30+ med i det officielle og beskyttede sortiment.

Man ønsker at producere Esrom i en lidt højere udgave, da der opnås en bedre kvalitet, når oste med minimum 2 kg vægt er op til 7 cm. høje.

Bevis for oprindelse

Afsnittet bevis for oprindelse er suppleret for at tage højde for krav om sporbarhed.

Tilknytning

Den historiske baggrund er blevet flyttet fra Bevis for oprindelse til Tilknytning.

Kontrolstruktur

Oplysning om EN45011 akkreditering af det private kontrolorgan er indsat.

Mærkning

Mærkningsafsnittet er blevet korrigeret ad anvendelse af Beskyttet Geografisk Betegnelse (BGB), og der er medtaget mærkningsbestemmelser vedrørende oste med lavere fedtindhold.

Krav i nationale bestemmelser

Ændringen af nationale krav skyldes alene, at den danske bekendtgørelse er blevet ændret, og ændringen vedrører referencen til denne bekendtgørelse. Bestemmelserne vedrørende Esrom er uændrede.

AJOURFØRT SAMMENFATNING

RÅDETS FORORDNING (EF) Nr. 510/2006

»ESROM«

EF-nr.: DK/PGI/117/0329

BOB ( ) BGB ( X )

Denne sammenfatning er udarbejdet til oplysning. Fuldstændige oplysninger kan findes i den fuldstændige udgave af varespecifikationen, som kan fremskaffes fra de i afsnit 1 anførte nationale myndigheder eller fra Europa-Kommissionen (1).

1. Medlemsstatens ansvarlige myndighed:

Navn: Fødevarestyrelsen Adresse: Mørkhøj Bygade 19 DK-2860 Søborg Tlf. (45) 33 95 60 00 Fax (45) 33 95 60 01 E-mail: fvst@fvst.dk

2. Ansøgende sammenslutning:

Navn: Foreningen af Danske Osteproducenter Adresse: Frederiks Allé 22 DK-8000 Århus C Tlf. (45) 87 31 20 00 Fax (45) 87 31 20 01 Sammensætning: Producenter/forarbejdningsvirksomheder ( X ) Andet ( )

3. Produktets art:

Klasse 1.3. Oste

4. Varespecifikation (sammenfatning af kravene i artikel 4, stk. 2)

4.1 Navn: »Esrom«

4.2 Beskrivelse: Fisket ost, halvfast til fast, modnet., fremstillet af dansk komælk.

Sammensætning:

Esrom 20+: minimum fedt i tørstof 20 %, minimum tørstof 47 %.

Esrom 30+: Minimum fedt i tørstof 30 %, minimum tørstof 48 %.

Esrom 45+: Minimum fedt i tørstof 45 %, minimum tørstof 50 %.

Esrom 60+: minimum fedt i tørstof 60 %, minimum tørstof 57 %.

Form og vægt(hel ost):

Ydre: Tynd, smidig, gullig til orangegul spiselig skorpe med rent næsten tørt, tyndt, ensartet gulbrunt til rødbrunt kitlag. Ældre oste har letfedtet overflade på grund af gendannet kit.

Farve: Ensartet gullig til hvid farve.

Bygning: Jævnt fordelte uregelmæssigt formede huller af størrelse omtrent som ris.

Konsistens: ensartet gennem hele osten. Blød men skærbar.

Lugt og smag: Mild, syrlig, aromatisk med præg af overflademodning. Ved stigende alder bliver lugt og smag hidrørende fra overflademodningen dominerende.

Lagringstid: minimum 2 uger.

4.3 Geografisk område: Danmark

4.4 Bevis for oprindelse: Esrom produceres udelukkende af mælk fra det geografiske område, og dokumentationen herfor kontrolleres af kontrolorganet, som skal dokumentere denne kontrol overfor akkrediteringsorganet. Der føres nøje optegnelser over alle leverandører, da disse danner basis for afregning for mælken. Før afsendelse fra mejeriet mærkes i henhold til gældende lovgivning, så sporbarheden tilbage til mejeriet er sikret. Mærkningen er underlagt myndighedskontrol.

4.5 Fremstillingsmetode: Rå dansk komælk fedtstandardiseres og lavpasteuriseres. Syrevækker og løbe tilsættes. Koaglet skæres ved passende fasthed med knive. Herefter sker der en røring, valleaftapning og opvarmning. Ostekornene fyldes i forme og herefter underkastes ostene en let presning. Ostene afkøles, saltes, overfladebehandles med kitkultur og lagres ved høj luftfugtighed. Efter afslutning af lagringen vaskes ostene, de tørres og emballeres.

4.6 Tilknytning: Udviklet af munkene på Esrom Kloster i 11-1200 tallet. Videreudviklet på Statens Forsøgsmejeri i midten af 1930'erne. Produktion igangsat på Midtsjællands Herregårdsmejeri og senere på andre mejerier.

Esrom har såvel i som uden for Fællesskabet omdømme som en specialitet af dansk oprindelse. Dette er opnået gennem lovgivningsmæssige initiativer og producentforeningens kvalitetsarbejde gennem 40 år, der har sikret bevarelsen af de traditionelle og særegne kendetegn.

4.7 Kontrolorgan:

Navn: Steins Laboratorium A/S, Mejeridivisionen Adresse: Hjaltesvej 8 DK-7500 Holstebro Tlf. (45) 76 60 40 00 Fax (45) 76 60 40 66 E-mail: info@steins.dk

4.8 Mærkning: Esrom 20+, Esrom 30+, Esrom 45 + eller Esrom 60+ afhængig af fedtprocent suppleret med »beskyttet geografisk betegnelse« eller »BGB«.

4.9 Krav i nationale bestemmelser: En standard for Esrom er indeholdt i Fødevarestyrelsens bekendtgørelse nr. 335 af 10. maj 2004 om mælkeprodukter m.v.

(1) Europa-Kommissionen, Generaldirektoratet for Landbrug og Udvikling af Landdistrikterne, Kvalitetspolitik for Landbrugsprodukter, B-1049 Bruxelles.